Държавен вестник, бр. 2, 2013 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  2
ПОСТАНОВЛЕНИЕ № 354 
ОТ 28 ДЕКЕМВРИ 2012 Г.
за приемане на Наредба за норми за допусти-
ми емисии на серен диоксид, азотни оксиди 
и прах, изпускани в атмосферата от големи 
горивни инсталации 
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за норми 
за допустими емисии на серен диоксид, азотни 
оксиди и прах, изпускани в атмосферата от 
големи горивни инсталации.
Заключителни разпоредби
§ 1. В Тарифата за таксите, които се събират 
в системата на Министерството на околна-
та среда и водите, приета с Постановление 
№ 136 на Министерския съвет от 2011 г. (обн., 
ДВ, бр. 39 от 2011 г.; изм. и доп., бр. 73 и 94 
от 2012 г.), в раздел IV „Такси по Закона за 
чистотата на атмосферния въздух“ се правят 
следните изменения и допълнения:
1. В чл. 17, т. 1:
а) в буква „а“ думите „до 1 т“ се заменят 
с „до 1 тон“;
б) в буква „б“ думите „до 20 т“ се заменят 
с „до 20 тона“;
в) в буква „в“ думите „над 20 т“ се заменят 
с „над 20 тона“.
2. Създава се чл. 17а:
„Чл. 17а. (1) За вписване в регистъра по 
чл. 30л, ал. 1 от Закона за чистотата на ат-
мосферния въздух се събира такса в размер 
158 лв.
(2) За вписване на промяна в обстоятел-
ствата по чл. 30л, ал. 12 от Закона за чисто-
тата на атмосферния въздух се събира такса 
в размер 60 лв.“
§ 2. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет: 
Росен Желязков
НАРЕДБА 
за норми за допустими емисии на серен 
диоксид, азотни оксиди и прах, изпускани в 
атмосферата от големи горивни инсталации
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят норми 
за допустими емисии (концентрации в отпа-
дъчни газове) на серен диоксид, азотни оксиди 
и прах, изпускани в атмосферния въздух от 
големи горивни инсталации (ГГИ).
(2) Разпоредбите на наредбата се прилагат 
за горивни инсталации с обща номинална 
входяща топлинна мощност, равна или по-
голяма от 50 MW, независимо от вида на 
използваното гориво.
(3) Нормите за допустими емисии (НДЕ) 
по ал. 1 се определят с цел постигането на 
висока степен на опазване здравето на хората 
и околната среда чрез предотвратяване или, 
когато това е невъзможно, ограничаване на 
вредните въздействия на емисиите на опре-
делени замърсители, образувани в резултат 
от изгарянето на горива в ГГИ.
Чл. 2. Разпоредбите на наредбата не се 
прилагат за следните горивни инсталации:
1. инсталациите, в които продуктите от 
горенето се използват за пряко нагряване, 
сушене или за друг вид обработка на предмети 
или материали;
2. инсталациите за допълнително изгаря-
не, които са предназначени за очистване на 
отпадъчните газове чрез изгаряне и които 
не работят като самостоятелни горивни ин-
сталации;
3. съоръженията за регенериране на ката-
лизатори за каталитичен крекинг;
4. съоръженията за превръщане на серо-
водород в сяра;
5. реакторите, използвани в химическата 
индустрия;
6. коксовите пещи;
7. кауперите на доменните пещи;
8. всяко техническо съоръжение, използвано 
за задвижване на превозно средство, кораб 
или въздухоплавателно средство;
9. газовите турбини и газовите двигатели, 
използвани на крайбрежни платформи;
10. инсталации, използващи за гориво вся-
какви твърди или течни отпадъци, различни 
от отпадъците, като:
а) селскостопански или горски растителни 
отпадъци;
б) растителни отпадъци от хранително-
вкусовата промишленост, ако получената 
топлина се оползотворява; 
в) растителни влакнести отпадъци от 
производството на първична целулозна каша 
и от производството на хартия от целуло-
за – ако са съвместно изгаряни на мястото 
за производство и ако получената топлина се 
оползотворява; 
г) коркови отпадъци; 
д) дървесни отпадъци, с изключение на 
такива, които е възможно да съдържат хало-
генирани органични съединения или тежки 
метали в резултат на третиране с дървесни 
консерванти или нанасяне на покритие, вклю-
чително дървесни отпадъци от строителни 
обекти.
Чл. 3. (1) В случай че отпадъчните газове 
от две или повече отделни ГГИ се изпускат 
през един общ комин, съвкупността от тези 
инсталации се счита за една горивна инста-
лация и техният капацитет се сумира за це-
лите на изчисляването на общата номинална 
входяща топлинна мощност.
(2) В случай че две или повече инсталации, 
на които за първи път е издадено разреши-